দেখা শক্ত না লেখা কঠিন- এই প্রশ্নটি আবারো নতুন করে আমাদের সামনে চলে এলো শামীম ফেরদৌসের লেখা ‘তবুও কাটেনা আঁধার’ বইটি পড়ে। বিভিন্ন সময়ে পত্রিকায় লেখা কলামগুলির সন্নিবেশন যা তিনি এবারে বই আকারে ছেপে সেই প্রশ্নকে উসকে দিলেন। বস্তুত আমাদের সমাজে নারীর অবস্থান আর তার থেকে মুক্তির দিক নির্দেশনাকে অবলম্বন করে লেখক তার ক্যারিশম্যাটিক উপস্থাপনারে মাধ্যমে সেই প্রশ্নটিকে আবারো সামনে নিয়ে এসেছেন। যুগে যুগে নারীর ওপর পুরুষের নিগৃহ এই বইয়ের সারা পৃষ্ঠা জুড়ে বর্ণিত হয়েছে। লেখক তার মানবিক দৃষ্টিভঙ্গি দিয়ে তার সমাধানের প্রয়াস চেয়েছেন যা লক্ষণীয়।